cyanic-selkie/wikianc huggingface dataset:
Taylor Hawkins
Hawkins löytyi maaliskuussa 2022 kuolleena hotellihuoneestaan. Foo Fighters oli Etelä-Amerikan-kiertueella, ja yhtyeen oli tarkoitus soittaa myöhemmin samana iltana Bogotássa järjestetyllä Estéreo Picnic -festivaalilla. Ruumiinavauksessa hänestä löytyi jäämiä kymmenestä eri huumeesta tai lääkeaineesta, muun muassa bentsodiatsepiinieista, opioidieista sekä marihuanasta. Lisäksi Hawkinsin sydän painoi yli 600 grammaa, mikä on kaksinkertainen verrattuna hänen ikäisensä miehen keskimääräiseen sydämen painoon.
Michel Dussuyer
Michel Dussuyer (s. 28. toukokuuta 1959) on ranskalainen jalkapallovalmentaja ja entinen maalivahti.
Ura
Kesäkuussa 2010 Dussuyer palasi Guinean maajoukkueen peräsimeen. Hänen johdollaan Guinea jäi alkulohkoon Afrikan mestaruuskisoissa 2012. Hän jätti tehtävänsä loppuvuodesta 2013, mutta liitto palkkasi hänet takaisin jo helmikuussa 2014. Afrikan mestaruuskisoissa 2015 Guinea eteni arvalla pudotuspeleihin, joissa kärsi 3–0 tappion Ghanalle.
Pariisi–Roubaix 2017
Greg Van Avermaet voitti kilpailun ennen Zdeněk Štybaria ja Sebastian Langeveldia.
Mikko Laaksonen
Mikko Laaksonen oli SDP:n kansanedustajana Helsingin kaupungin vaalipiiristä vuosina 1966–1971. Hän oli oikeusministerinä ja II sisäasianministerinä Ahti Karjalaisen II hallituksessa 1971. Laaksonen jätti eduskunnan 1971 siirtyessään verohallituksen pääjohtajaksi. Laaksonen menetti virkansa ns. Salora-jutun yhteydessä 1978 ja hänet tuomittiin joulukuussa 1979 Helsingin hovioikeudessa 18 000 markan sakkoihin sekä vahingonkorvauksiin lahjoman vastaanotosta. Laaksonen oli ollut Saloran tarjoamilla kalastus- ja ulkomaanmatkoilla samaan aikaan kun yhtiön asiat olivat jo viranomaisten tutkittavina.
Falkerslevin seurakunta
Falkerslevin seurakunta on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Horbelev-Falkerslevin pastoraattiin. Ennen vuoden 2007 kuntauudistusta seurakunta toimi Stubbekøbingin kunnan alueella.
Itä-Afrikan hautavajoama
Piirteet
Hautavajoaman reunojen korkeus vaihtelee alueittain. Laakson pohjan tasanko on esimerkiksi Kenian Nairobin lähistöllä 600 metriä sen jyrkkien reunojen alapuolella. Laaksolla on siellä leveyttä 50 kilometriä, ja laakson reunoilta voi nähdä vastakkaisen reunan kallioseinämät. Laakson pohjalla on paikoitellen puolentoista kilometrin paksuudelta laavaa ja kerrostuneita kivilajeja.
Eggdrop
Eggdropin loi Robey Pointer vuonna 1993 alun perin EFnetin #gayteen-kanavaa varten. Se on kirjoitettu pääasiassa C-ohjelmointikielellä, mutta skripteissä käytetään TCL-kieltä.Linux-koneen resursseja Eggdrop-botti kuluttaa tyypillisesti hyvin vähän. Virtuaalista keskusmuistia se tarvitsee noin 2 MB, ja koko kasvaa käyttäjätietokannan koon mukaan. Prosessoriaikaa Eggdrop-botti kuluttaa erittäin vähän verrattuna Linux-koneen muihin prosesseihin.
Kanavien hallinta
Eggdrop voi hallita useita kanavia samaan aikaan. Kanavien määrään ei tiettävästi ole rajoitusta mutta IRC-verkot usein rajoittavat tätä asiakaskohtaisesti. Eggdrop kuitenkin hidastuisi huomattavasti, jos siihen lisättäisiin esimerkiksi satoja kanavia, joissa on paljon toimintaa, tai vastaavasti vaikeutettaisiin kanavien hallintaa ylläpitäjän kannalta. Tosin yhdellä botilla voi olla useita ylläpitäjiä. Toistaiseksi eggdrop pystyy hallitsemaan ainoastaan yhtä IRC-verkkoa kerrallaan.
PPS-43
Kehitys
Sarjatuotannon käynnistyttyä asemallia parannettiin edelleen ja siinä ilmenneitä puutteita korjattiin, tuotantoa kuitenkaan keskeyttämättä. Parannetun PPS-konepistoolin massatuotanto alkoi vuoden 1943 kuluessa ja se sai nimikkeen PPS-43. PPS-43 oli toiminnaltaan samanlainen kuin Bezrutško-Vysotski 2. Merkittävin toiminnallinen ero PPS-43:n ja PPS-42:n välillä on se, että samoin kuin Bezrutško-Vysotski 2:ssa, palautinjousen karan pää toimii myös ulosheittäjänä. PPS-43 oli myös PPS-42:ta kestävämpi ja luotettavampi. Merkittävin ulkoinen ero PPS-42:n ja PPS-43:n välillä on se, että PPS-43:n piipun vaippa ja laatikko on valmistettu yhdestä levystä siten, että niiden välillä ei ole PPS-42:n tavoin liitosta.
Prienen teatteri
Rakennus
Teatteri sijaitsi Prienen alakaupungin pohjoisosassa akropoliin juurella, kaupungin pohjoisimman pääkadun eli niin kutsutun Teatterikadun varrella ja Ylemmän gymnasionin yläpuolella. Se oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Rakennuksen vaiheittaisen kehityshistorian vuoksi seuraavassa esitetään sen muoto viimeisessä vaiheessa, jonka rauniot ovat paikalla. Ne ovat säilyneet suhteellisen hyvin.
Sigismundin ja Kaarlen valtataistelu
Taustaa
Sigismund ei voinut hallita Ruotsia kunnolla, sillä sejm (Puolan parlamentti) vaati häntä palaamaan Puolaan. Hän palasikin Puolaan heinäkuussa 1594 jättäen Ruotsia hallitsemaan valtaneuvoston yhdessä Kaarle-herttuan kanssa. Kaarle-herttua oli Sigismundin setä, Juhana III:n ja Eerik XIV:n veli, Kustaa Vaasan poika. Vahvasti protestanttisena hän oli Sigismundin vastustajien luonnollinen valinta johtajaksi.
Sisällissota 1598–1599
Uppsalan valtiopäivillä 1598 käytiin taas taistelua siitä, kenen pitäisi johtaa maata, mutta Kaarle-herttua sai lopulta säätyjen tuen. Suomalaiset edustajat asettuivat kuitenkin Sigismundin kannalle, ja kieltäytyivät hyväksymästä valtiopäivien päätöksiä. Suomessa alettiin valmistella Sigismundin armeijan kanssa yhtäaikaista maihinnousua Ruotsiin Kaarlen lyömiseksi. Suomen armeija nousikin maihin Upplannissa heinäkuussa 1598, mutta koska Sigismundin joukot eivät olleet vielä saapuneet, vetäytyivät suomalaiset takaisin ilman taisteluja.
Surveyor 6
Surveyor 6 oli kuudes NASAn Surveyor-kuulaskeutujista. Se laukaistiin 7. marraskuuta 1967 ja laskeutui 10. marraskuuta 1967 Sinus Mediin. Luotain oli osa NASAn Apollo-ohjelmaan valmistautumista.
Casino Arena
Toni-Seelos-Olympiaschanze
Toni-Seelos-Olympiaschanzesta hypätään nykyisin enimmäkseen yhdistetyn maailmancupin osakilpailuja ja Alpen Cupia.
Joutilaan mietteitä
Joutilaan mietteitä on täynnään viittauksia klassikoihin, kuten Genjin tarinaan, Kungfutsen Keskusteluihin, Japanin hovirunouteen ja Zhuangzin kirjaan. Myös kaksi muuta zuihitsu-genren teosta mainitaan; Sei Shōnagonin Päänaluskirja (Makura no sōshi) ja Kamo no Chōmein Hōjōki.
Kirkonkylä (Lehtimäki)
Maantiede
Kylän vesistöjä ovat Soukkajärvi, Iso Soukkajärvi, Valkealampi ja Kangaslampi.
Tapahtumat
Valkealammen alueella käydään kesäkuussa 2021 pyöräsuunnistuksen MM-kilpailun keskimatkan osakilpailu. Kilpailua käydään myös Kuortaneella ja Seinäjoella.
Pipestonen kansallismonumentti
Pipestonen kansallismonumentti on suojelualue Minnesotassa, Yhdysvalloissa. Se on historiallinen intiaanien piippukiven louhosalue.
Jukka Haaksiala
Jukka Haaksiala syntyi paikallisjohtaja Esa Haaksialan ja Terttu Vartiaisen perheeseen ja avioitui vuonna 1980 Leena Räikkösen kanssa. Haaksiala tuli ylioppilaaksi 1973 Suonenjoen yhteislyseosta ja valmistui Kadettikoulusta 1977 ja Sotakorkeakoulusta 1989. Hän toimi Pohjanmaan tykistörykmentissä opetusupseerina 1977 ja uudelleen vuodesta 1981, toimistoupseerina vuonna 1979, linjajohtajana vuodesta 1980 ja koulutusupseerina 1983, jolloin hän siirtyi Jääkäriprikaatiin. Oltuaan UNTSO:n tarkkailijana 1984 Haaksiala palasi Jääkäriprikaatiin 1985–1989. Oulun sotilaspiirin esikunnan osastopäällikkönä hän toimi 1994–1995, UNIFIL:in päämajan toimistoesiupseerina 1995–1996 ja Kainuun tykistörykmentin komentajana Kainuun Prikaatissa vuodesta 1996, kunnes palasi UNIFIL-tehtäviin 1999–2000.
Haaksiala ylennettiin vänrikiksi 1974, luutnantiksi 1977, yliluutnantiksi 1979, kapteeniksi 1985, majuriksi 1989 ja everstiluutnantiksi 1995. Everstiksi Haaksiala yleni 2000. Kenraalimajuriksi hänet ylennettiin 2011. Haaksiala siirtyi reserviin vuodesta 2008 saakka hoitamastaan Pohjois-Suomen sotilasläänin komentajan tehtävästä syksyllä 2013.
Bernadette Martin
Sisäratojen EM-kilpailuissa Martin saavutti pronssia 4 × 2 kierroksen viestissä Grenoblessa 1972. Ranskan sisäratojen mestaruuden hän voitti 800 metrillä vuosina 1981 ja 1983.
Cauchy-jakauma
Kertymäfunktio
ja sen kvantiilifunktio eli kertymä­funktion käänteisfunktio on Tästä seuraa, että jakauman ala- ja ylä­kvartiilit ovat x0-γ ja x0+γ),
Ominaisuuksia
Jos X1, ..., Xn ovat riippumattomia ja identtisesti jakautuneita satunnais­muuttujia, joista jokainen noudattaa standardia Cauchy-jakaumaa, niiden otos­keski­arvo (X1+ ... +Xn)/n noudattaa samaa standardia Cauchyn jakaumaa. Tämä voidaan osoittaa laskemalla keskiarvon karakteristinen funktio:
Amerikanjuutalaiset
Historia
1700-luvulla juutalaiset toimivat lähinnä kauppiaina ja maahantuojina. Heillä oli täydet kansalaisoikeudet, lukuun ottamatta siirtokuntien hallintoa, joka oli protestanttien yksinoikeus. Tämäkin rajoitus poistui vuonna 1826. Juutalaisvainoja ei esiintynyt maassa, jonka asujaimisto koostui suurelta osin Euroopasta uskonnollista syrjintää paenneista.
Tea Villilä
Villilä on pelannut kaikkiaan 72 naisten maaottelua. Niissä hän on tehnyt kolme maalia ja antanut viisi maalisyöttöä. MM-kilpailuissa hän on pelaamissaan 18 ottelussa antanut kaksi maalisyöttöä. Olympialaisissa hän on pelannut kuusi ottelua ilman tehopisteitä.
Rexi
Vuonna 1998 Rexi levytti albumillisen hengellisiä kappaleita, joista mainittakoon Merten mies. Hänen tuorein levytyksensä on Raul Reiman in aiemmin julkaisemattomaan tekstiin pohjautuva Ikuiset lumet, joka ilmestyi helmikuussa 2012. Samana vuonna ilmestyi myös Rexin ja Hannele Kalliokosken käsialaa oleva kappale Juna lähtee jo.
Lahden kaupunginteatteri
Lahden kaupunginteatteri on suomalainen ammattiteatteri. Teatterissa käy vuosittain vajaat 70 000 katsojaa. Teatteri tuottaa vuosittain 7–10 uutta näytelmää.
Nykyaika
Teatterinjohtajana aloitti huhtikuussa 2014 Ilkka Laasonen. Vuosina 2007–2013 teatteria johti Maarit Pyökäri ja 2001–2006 Kari Rentola.
Patrice Neveu
Ura
Helmikuun alussa 2012 Neveu teki kaksivuotisen sopimuksen Mauritanian maajoukkueen päävalmentajan tehtävästä. Neveun johdolla Mauritania kipusi FIFA-rankingissa sijalta 206 parhaimmillaan sijalle 133. Arvokisoihin asti Mauritania ei kuitenkaan Neveun alaisuudessa selvinnyt. Hän sai potkut elokuussa 2014 Mauritanian pudottua Afrikan mestaruuskilpailuiden karsinnoissa Ugandalle.
Salausprotokolla
Salausprotokolla on protokolla, jolla tietoliikenne salataan käyttäen jotain salakirjoitusmenetelmää. Salaus puretaan saavuttuaan kohteeseen avaimella, jolloin sen tieto saadaan avattua. Maailmalla on käytössä useita eri protokollia ja ne toimivat erilaisin tavoin. Salausprotokolla voi viitata yksittäiseen menetelmään, kuten Diffie-Hellman avaintenvaihtoprotokollaan tai sitten kokonaiseen ratkaisuun, jolla turvataan erityisesti tietoliikennepakettien kulku:
Irma Salmi
Irma Margareta Salmi (10. joulukuuta 1910 Helsinki – 10. helmikuuta 1999) oli suomalainen kuvittaja. Hän kuvitti kirjoja, teki postikortteja ja piirsi lehtien kansikuvia, muun muassa Seuraan, ja kuvitti myös Kuluttaja-lehteä.
Fredrik Sovelius
Soveliuksen poika Fredrik Oscar Sovelius (1855–1896) tuli Johan Langin kauppaliikkeen johtoon ja hänen kuoltuun 1896 liikkeen hoitajaksi tuli hänen leskensä Rosa Sovelius (1857–1928). Johan Langin liike harjoitti Raahessa tukkukauppaa aina 1930-luvulle saakka.
Länsimäki
Länsimäki on kaupunginosa Vantaan kaakkoisosassa Hakunilan suuralueella. Se rajoittuu pohjoisessa Porvoonväylään, lännessä Rajakylään, idässä Länsisalmeen ja etelässä Helsingin Mellunmäkeen. Länsimäen pinta-ala on 3,1 neliökilometriä ja sen asukasluku on noin 5 600. Kaupungin tarkoituksena on edistää alueen täydennysrakentamista, ja vuosien 2020–2030 välillä kaupunginosan ennustetaan saavan 1 400 uutta asukasta.
Frans
Frans on Suomessa, Skandinaviassa sekä Alankomaissa käytetty miehen etunimi. Se on versio latinalaisesta nimestä Franciscus , joka merkitsi ranskalaista henkilöä. Nimen eri muunnelmineen on tehnyt laajalti suosituksi tunnettu pyhimys ja munkkikunnan perustaja Franciscus Assisilainen.
Norangsfjorden
Norangsfjorden on Hjørundfjordenista (Storfjordenin sivuvuono) haarautuva sivuvuono. Se sijoittuu kokonaan Møren ja Romsdalin läänissä, Länsi-Norjassa sijaitsevan Ørstan kunnan alueelle.
Pyhä stoa
Rakennus
Stoa sijaitsi Prienen agoran pohjoispuolella ja avautui etelään eli agoralle päin. Stoan pituus oli noin 116,5 metriä ja syvyys noin 16,8 metriä, mistä pylväskäytävän syvyys oli noin 11,8 metriä. Stoa edusti julkisivultaan, jossa oli 49 pylvästä, doorilaista tyyliä. Pylväiden korkeus oli noin 5,2 metriä.
Perinneruoka
Keski-Pohjanmaan maakunta
pienoiskuva|[[Rosolli|Rosollia]]
Norbert Gombos
Vuonna 2014 Gombos pelasi sekä Wienin ATP-turnauksen että Valencian ATP-turnauksen pääsarjassa. Molemmissa turnauksissa hän hävisi ensimmäisen kierroksen ottelunsa.
Sven-Olof Högnäs
Sven-Olof Högnäs (21. elokuuta 1910 Alaveteli – 8. kesäkuuta 1961 Vaasa) oli suomenruotsalainen opettaja, toimittaja ja kirjailija. Hänen nuorempi veljensä oli toimittaja Tor Högnäs.
Pensassika
Levinneisyys ja elinympäristö
Pensassikaa tavataan monenlaisissa ympäristöissä merenpinnan tasolta vuoristoihin. Sen elinalueiden kasvillisuus on melko tiheää. Pensassikoja tavataan muun muassa vuoristometsissä Etiopian ylängöllä ja Itä-Afrikan hautavajoaman läntisen haaran vuorilla. Kilimanjarolla pensassikoja on havaittu jopa 4 000 metrin korkeudessa. Alankomailla laji elää galleriametsissä, tulvametsissä, soilla, pensastoilla ja metsämailla. Pensassikoja voi elää myös maatalousalueilla.
Norman Powell
Yksityiselämä ja kuolema
Powell kuoli akuuttiin hengitysvajaukseen 86-vuotiaana 16. kesäkuuta 2021. Hänet haudattiin juutalaiselle Mount Sinain hautausmaalle Simi Valleyyn Kaliforniaan.
Pensassika
Elintavat
Pensassiat ovat pääosin yöaktiivisia, koska ne tulevat yön ajaksi avoimeen maastoon. Metsissä ja tiheiköissä ne voivat liikkua myös päiväsaikaan, jos niitä ei vainota. talvikuukausina pensassiat saattavat lisäksi liikkua varhaisaamulla ja myöhään illalla. Pensassiat elävät perheryhminä, jota johtaa yksi aikuinen karju ja yksi aikuinen emakko. Laumaan kuuluu niiden lisäksi 2–10 naarasta ja niiden poikasta. Lauman reviiri käsittää alueesta riippuen 0,2–10 neliökilometriä. Pensassiat liikkuvat 0,5–5 kilometriä päivässä. Ne ovat hyvin paikkauskollisia eläimiä ja puolustavat reviiriään vimmatusti. Karju johtaa ja puolustaa laumaansa. Porsaat jäävät laumaan ainakin kuuden kuukauden ikäisiksi, ja jotkut naaraat pysyvät samassa laumassa koko ikänsä. Johtajakarju ajaa aina koiraspuoliset poikasensa pois laumasta. Ainakin osa häädetyistä liittyy omiin poikamiesryhmiinsä. Ne voivat olla myös yksineläjiä. Kilpailu ruoasta, lisääntymisoikeudesta ja rypemispaikoista voi johtaa pensassikojen välisiin aggressioihin.
Pensassikalauma käyttää yhteiskäymälää. Laumalla on myös lepäämiseen tarkoitettu suojapaikka, joka on yleensä tiheän kasvillisuuden suojissa. Pensassiat voivat rakentaa myös pesiä sadeaikaan ja kylminä aikoina. Rypeminen on lajin mielipuuhaa. Ääntely on yleisimmin röhkimistä, mutta joskus pensassiat myös vinkuvat tai ärjyvät. Kuulo ja hajuaisti ovat erinomaiset. Pensassiat päästävät varoitusäänenä pitkän, soinnukkaan murahduksen. Lajia saalistavat ihmisten lisäksi myös leopardit, täplähyeenat, leijonat, kotkat ja pytonit. Nurkkaan ajettu, haavoittunut tai poikasiaan puolustava pensassika voi olla vaarallinen. Uhattu yksilö voi tehdä uhkaajalleen vakavia haavoja alakulmahampaillaan.
Lokainhevonen
Historia
Lokainhevosen uskotaan kehittyneen 1500-luvulta alkaen Lokai-nimisen uzbekkipaimentolaisheimon jalostamana. Rotu pohjautuu paikalliseen tasankohevoseen, jota parannettiin risteyttämällä siihen arabian-, karabairin- ja jomudinhevosta sekä jonkin verran akhaltekeä ja turkomaanihevosta. Myöhemmin myös englannintäysiveristä ja terskinhevosta on käytetty rodun jalostuksessa.
Lokainhevosia pidetään usein laitumella laumoissa vuoden ympäri. Eräs rodun käytöistä on perinteinen, hyvin vauhdikas kokpar-peli, jossa ratsukot kilpailevat vuohenruhon hallinnasta.
Leijonaportti
Historia
thumb|Antiikin Leijonaportin rekonstruktio Portin rakentaminen noin 1250 eaa. on luettu mykeneläisen kuningas Atreuksen ansioksi. Se todistaa yhdessä kyklooppimuurin kanssa tämän muinaisen kaupungin suuruutta ja ainutlaatuista vaurautta.
Eliane Jacq
Eliane Jacq (myöh. Viscart, s. 4. heinäkuuta 1948 Brest, Finistère, Ranska - 28. helmikuuta, 2011 ) oli ranskalainen pikajuoksija.
Crow Wingin piirikunta
thumb|Crow Wing Minnesotan kartalla Crow Wingin piirikunta sijaitsee Yhdysvaltojen Minnesotan osavaltion keskiosassa. Vuonna 2005 siellä oli noin 60 000 asukasta. Se on saanut nimensä korpin siiven muotoisesta saaresta, joka sijaitsee paikassa, jossa Crow Wing -joki yhtyy Mississippiin. Piirikunnan pääkaupunki on Brainerd.
Pää
thumb|Ihmisen pään aistinelimet, lihakset ja verisuonet etupuolelta. thumb|[[Hyönteiset|Hyönteisten päässä ei ole kalloa, mutta siinä voi törröttää tuntosarvet.]] Pää on useimmilla eläimillä oleva ruumiinosa, jossa tavallisesti sijaitsevat aivot sekä tärkeimmät aistinelimet. Pää sijaitsee yleensä ruumiin ylä- tai etuosassa, ja se liittyy vartaloon kaulan välityksellä.
Óscar Freire
Ura
Kaudella 2003 Freire siirtyi Rabobank-talliin ja voitti kuusi kilpailua. Vuosi 2004 oli menestyksekkäämpi: Freire voitti Milano–San Remon, Trofeo Luis Puig -kilpailun, etapin Tirreno-Adriaticossa sijoittuen kokonaiskilpailussa toiseksi sekä saavutti kolmannen maailmanmestaruutensa. Kausi 2005 alkoi erinomaisesti. Freire voitti kolme etappia, piste- ja kokonaiskilpailut Tirreno-Adriaticossa ja vei myös Brabantse Pijl, Trofeo Alcudia ja Trofeo Mallorca kilpailujen voitot. Kausi jäi kuitenkin loukkaantumisen seurauksena kesken jo ennen kevään klassikoita.
Vuonna 2006 Freire voitti toisen kerran peräkkäin Brabantse Pijl -kilpailun. Tirreno-Adriaticossa hän voitti kolmannen etapin, mutta ei pystynyt uusimaan kokonaiskilpailun voittoaan. Sveitsin ympäriajossa hän oli mukana varhaisessa irtiotossa 7. etapilla ja ajoi yksin etapin voittoon.
Freire aloitti kauden 2007 voittamalla helmikuussa Trofeo Mallorca -kilpailun sekä Ruta del Sol -etappiajon, jossa hän voitti lisäksi pistekilpailun sekä toisen ja viidennen etapin. Maaliskuussa hän voitti toistamiseen Milano–San Remon ja viikkoa myöhemmin kolmannen kerran peräkkäin Brabantse Pijl -kilpailun. Hyvään alkukauteen kuului vielä kolmas sija Gent-Wevelgemissä. Elokuussa Freire sijoittui toiseksi Vattenfall Cyclassicsissa. Espanjan ympäriajossa hän voitti toisen, viidennen ja kuudennen etapin, johti kokonaiskilpailua toisen ja kolmannen osuuden jälkeen sekä pistekilpailua etappien 2–9 jälkeen. Myöhemmin samana syksynä Freire sijoittui kolmanneksi Paris-Tours'ssa ja neljänneksitoista MM-kilpailuissa.
Kaudella 2008 Freire voitti Tirreno-Adriaticon ensimmäisen ja kuudennen etapin sekä pistekilpailun. Milano–San Remossa hän sijoittui kahdeksanneksi. Huhtikuussa Freire voitti Gent–Wevelgem-klassikon massakirin jälkeen. Sveitsin ympäriajossa hän voitti avausetapin. Ranskan ympäriajossa hän voitti massakiriin päättyneen 14. etapin sekä pistekilpailun. Espanjan ympäriajossa hän oli paras 11. osuudella.
Josué (jalkapalloilija, 1979)
Seurajoukkueura
Josué pelasi juniorina Goiásissa, jossa hän jatkoi myös ammattilaisurallaan. Hän voitti seurassa Campeonato Goianon kuudesti, Copa Centro-Oesten kolmesti ja Campeonato Brasileiro Série B:n kerran. Yhteensä Josué sai 190 ottelussa kuusi maalia. Vuonna 2005 Josué siirtyi São Paulon joukkueeseen, jossa hän voitti Campeonato Paulistan, Copa Libertadoresin, jalkapallon seurajoukkueiden maailmanmestaruuden ja Campeonato Brasileiro Série A:n kahdesti. Vuonna 2007 Josué siirtyi Saksan Bundesliigan Wolfsburgiin, jossa hän voitti mestaruuden kaudella 2008–09.
Mars Science Laboratory
Historia
Curiosity on vastaavanlainen mutta suurempi ja monimutkaisempi kulkija kuin NASAn aiemmat 2000-luvun Mars-mönkijät, Mars Exploration Rover (MER) ohjelman mönkijät Spirit ja Opportunity. Opportunity on edelleen toiminnassa, Spirit vaikeni 2010. Ensimmäinen onnistunut Mars-mönkijä oli Yhdysvaltain itsenäisyyspäivänä 4. heinäkuuta 1997 NASAn Mars Pathfinder -luotaimen mukana Marsiin laskeutunut Sojourner. Sojourner painoi vain 10,6 kg. Curiosity on siis neljäs yhdysvaltalainen Mars-mönkijä. Muilla valtioilla ei ole Marsissa mönkijöitä. Kaikista Mars-mönkijöistä on vastannut Jet Propulsion Laboratory. Mönkijöitä etäohjataan Maasta käsin.
Torpin panttivankikriisi
Tilanteen laukeaminen
Pelastettuaan panttivangit ja ratkaistuaan tilanteen poliisimestari Ivar Schøen valittiin vuoden 1994 vestfoldilaiseksi.
Koukkunapsijat
Koukkunapsijat (Oncostoma) on napsijoiden heimoon kuuluva lintusuku. Sukuun kuuluu 2 lajia.
Tiede & edistys
Lehden toimituskuntaan ovat kuuluneet muiden muassa Yrjö Haila, Ilpo Helén, Merja Hintsa, Timo Kaitaro, Markku Koivusalo, Tuija Kokkonen, Turo-Kimmo Lehtonen, Susanna Lindberg, Mika Ojakangas, Tuija Pulkkinen, Kimmo Sarje ja Petri Ylikoski.
Sammy Davis Jr.
Yksityiselämä
Sammy Davis joutui 19. lokakuuta 1954 vakavaan auto-onnettomuuteen, jossa hän oli lähellä kuolemaa. Hän menetti vasemman silmänsä ja piti sen päällä silmälappua kuuden kuukauden ajan, minkä jälkeen hän alkoi käyttää lasisilmää.
Pellehypyt
Suomen pellehyppyhistoriaa
Uimahyppääjien kerho Härveli järjesti ensimmäiset pellehyppykilpailut vuonna 1950 Helsingin Humallahden meriuimalassa. Pellehyppyjen Suomen ja Pohjoismaiden mestaruuskilpailuja on järjestetty siitä lähtien.
Pellehyppääjät ovat kokeneita uimahyppääjiä, jotka pellehyppääjänä omaksuivat humoristiset taiteilijanimet ja -seurat (esim. Kalle Korkkiruuvi, uimaseura Hautausmaan Jäykät). Suomen kokenein pellehyppääjä Helge Vasenius on voittanut uimahyppyjen Suomen mestaruuden 36 kertaa, osallistunut muun muassa kaksiin olympialaisiin ja Suomen kokeneimpana pellehyppääjänä Suomen pellehyppyjen mestaruuden 50 kertaa.
Enzo Coloni Racing Car Systems
Kahden auton talliksi (1989)
Kaudelle 1989 Coloni sai itselleen toisenkin auton ajettavaksi ja liittyi kahden kuljettajan tallien joukkoon. Colonin autoa, edellisen kauden lopussa jo käytettyä FC188B:ä, siirtyi ajamaan AGS-tallissa edelliskauden lopussa ajanut Roberto Moreno ja tulokaskuljettaja Pierre-Henri Raphanel. Vaikka Colonin autot olivat edelleen tallien hitaimmasta päästä, selvisivät tallin molemmat kuljettajat Monacon GP:n lähtöruudukkoon. Itse kilpailusta tuloksena oli kuitenkin keskeyttäminen. Monacon GP.n esiintyminen jäi tallin ainoaksi osakilpailulähdöksi alkukaudesta kun talli karsiutui muissa kilpailuissa. Kanadan GP:ssä talli esitteli uuden Christian Vanderpleynin suunnitteleman Coloni C3-auton. Auto oli käytännössä hyvä mutta kärsi edellisten autojen tapaan vähäisestä testaamisesta eikö Colonin suoritukset paljoa parantuneet uuden auton myötä. Pierre-Henri Raphanel sai väistyä syrjään Unkarin GP:n jälkeen ja hänen tilalleen saapui italialainen Enrico Bertaggia. Bertaggia ei kuitenkaan päässyt kertaakaan lähtöruudukkoon taas kun kauden ajan auton tasoon nähden parhaimpansa tehnyt Roberto Moreno selvisi loppukaudesta neljästi lähtöruudukkoon, keskeyttäen kolmasti ja tullen diskatuksi Italian GP:ssä.
SQLite
SQLite-kirjasto on public domain -ohjelmisto, joten sitä voidaan muokata ja levittää vapaasti ja se voidaan linkittää kaikkiin ohjelmistoihin ilman erillistä lupaa. Ohjelmiston kehittäjä D. Richard Hipp myy lisäksi koulutusta, tukea ja lisäosia. SQLiten ohjelmointirajapinta ja tietokantojen tiedostomuoto on luvattu pitää yhteensopivana vuoteen 2050 asti.
Jerry Lee Lewis
Diskografia
pienois|Lewis esiintymässä [[Brasiliassa 18. syyskuuta 2009.]]
Kopsa (Raahe)
Kopsan naapurikyliä ovat Lasikangas ja Mattilanperä. Kopsassa toimi koulu, joka lakkautettiin keväällä 2007.
Morajärvi
Morajärvellä vietetään vuosittain elokuussa kansallisjoen päivää. Muihin vuotuisiin tapahtumiin kuuluu Flakasandissa järjestettävä rock- ja bluesfestivaali heinäkuussa.
Χ²-testi
χ²-testin suure on riippuvuuden määrän matemaattinen mitta, joka on eniten käytetty tunnusluku tarkasteltaessa riippuvuuden tilastollista merkitsevyyttä. Sen arvo on nolla tarkalleen silloin, kun tarkasteltavat muuttujat ovat tilastollisesti riippumattomia. Khiin-neliö on puhtaasti matemaattisesti perusteltu suure, ja sen jakauman muoto riippuu vain vapausasteista.
S/S Satu
S/S Satu on pienikokoinen höyrylaiva, joka on rakennettu vuonna 1909 Tehtaat Lehtoniemi & Taipale Fabrikerin telakalla Lehtoniemessä Joroisilla. Alustyypiltään S/S Satu on höyryvene eli höyrysluuppi. Alus toimi ammattiliikenteessä usean eri omistajan alaisuudessa vuoteen 1947 asti. Ammattiliikenteen päätyttyä alus seisoi telakalla yli kymmenen vuotta jonka jälkeen se siirtyi yksityisomistukseen ja perusteellisen kunnostuksen jälkeen se on toiminut huvialuksena Saimaalla.
Väinö Nummelin
Väinö Valfrid Nummelin oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa komppanian päällikkönä Kuusamon pataljoonassa.
Suomen sisällissota
Nummelin astui Suomen armeijan palvelukseen luutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan 1. Jääkärirykmentin 1. jääkäripataljoonan 3. komppaniaan, josta hänet siirrettiin 11. maaliskuuta 1918 alkaen päälliköksi Kuusamon pataljoonan 1. komppaniaan. Hän osallistui sisällissodan taisteluihin koillisrintamalla muun muassa Soukelossa.
Sisällissodan jälkeinen aika
Nummelin palveli sisällissodan jälkeen 1. elokuuta 1918 alkaen Lapin I rajavartiopataljoonan C-ryhmän päällikkönä, josta hänet määrättiin 5. lokakuuta 1918 alkaen Lapin ryhmän II pataljoonan 1. komppanian päälliköksi. Lapin ryhmästä hänet siirrettiin 19. joulukuuta 1918 Porin jalkaväkirykmentti 2:n 5. komppanian päälliköksi.
Sylvain Distin
thumb|Sylvain Distin Sylvain Distin (s. 16. joulukuuta 1977 Bagnolet, Ranska) on ranskalainen jalkapalloilija, joka edusti viimeiseksi jääneellä kaudellaan 2015–2016 Englannin Valioliigassa pelaavaa AFC Bournemouthia.
Jäätee
Historia
Lipton toi Yhdysvaltain markkinoille jääteejauheen vuonna 1964, ja vuonna 1978 sitä alettiin myydä Euroopassa. Pullotettua jääteetä Lipton alkoi myydä vuonna 1991. Nykyisin pullotetun jääteen valmistajia on useita.
Lluvia de Peces
Lluvia de Peces (Kalojen sataminen) on ainutlaatuinen ilmiö, jota on tapahtunut Hondurasissa, Yoron departementissa ("maakunnassa") yli vuosisadan ajan joka vuosi.
Ihme
Jotkut uskovat, että ilmiö johtuu katolilaisesta saarnaajasta Jose Manuel Subiranasta, jota monet pitävät pyhimyksenä. Tarinan mukaan hän kävi Hondurasissa vuosina 1856-1864, ja tavattuaan niin paljon köyhiä ihmisiä hän rukoili Jumalalta ihmettä tuomaan ruokaa. Tarinan mukaan kalojen sadetta on esiintynyt siitä lähtien.
2. toukokuuta
Juhlapäiviä
Katso myös: kalenteri ~ 1. toukokuuta, 3. toukokuuta
ManpowerGroup
ManpowerGroup® on yhdysvaltalainen henkilöstövuokrausyritys. Konserni työllistää 600 000 ihmistä eri osaamisalueilla ja toimialoilla 80 maassa.
Experis
Experis™ on asiantuntija- ja johtotason henkilöstöratkaisuihin erikoistunut kansainvälinen yritys. Suomessa Experis aloitti toimintansa 1.10.2012.
Cissé Mariam Kaïdama Sidibé
Cissé Mariam Kaïdama Sidibé (4. tammikuuta 1948 Timbuktu – 6. marraskuuta 2021) oli Malin pääministeri vuosina 2011–2012.
Presidentti Amadou Toumani Touré nimitti Sidibén hallituksen muodostajaksi vuonna 2011. Vuonna 2012 Malin tuaregien kapina levisi sotilasvallankaappaukseksi, joka syrjäytti Sidibén vallasta. Kapinalliset ottivat Sidibén ja kaksi hänen ministeriään vangeiksi.
Nötö (täsmennyssivu)
Nötö on viiden saaren nimi Suomessa:
Immersio
Immersion saavuttaminen
On myös esitetty, että immersion syntymiseen vaikuttaa myös pelaajan suhtautuminen peliin ja halu keskittyä siihen. Jos pelaaja ei esimerkiksi pidä tietyntyyppisistä peleistä, ei hän yritä sitoutuakaan niiden pelaamiseen, vaikka sitoutuminen on immersion saavuttamiseen välttämätöntä. Immersio vaatii pelaajalta myös aikaa ja vaivannäköä. Pelaamisen ja esimerkiksi pelin ohjauksen opettelu voi viedä aikaa, jota pelaajan on oltava valmis käyttämään pelaamisen aloittamiseen. Onkin esitetty, että pelin oppimisen vaikeus (engl. learning curve) voi vaikuttaa negatiivisesti immersion kokemiseen. Immersiivisen pelikokemuksen saavuttamiseen voi toisaalta vaikuttaa myös syyllisyyden tunne liiallisesta ajankäytöstä pelaamiseen.
Positiivinen luku
Positiivinen luku on nollaa suurempi luku. Pienin positiivinen kokonaisluku on 1 (yksi). Positiivisten lukujen etumerkki on + (plus), mutta sitä ei yleensä merkitä.
Leipä
Suomalaisia leipälajeja
thumb|right|Näkkileipiä Suomessa tehdään monenlaisia leipiä, koska maassa kohtaavat itäinen ja läntinen kulttuuri.
Tommishock
Ura
Tommishock julkaisi hip hop/elektro -tuottaja Kimarrin kanssa Perfect Strangers -nimisen albumin helmikuussa 2007.
Tommishock, Pyhimys ja Paperi T muodostavat Ruger Hauer -nimisen rap-yhtyeen. Yhtye julkaisi Se syvenee syksyllä -nimisen albumin Monsp Recordsin kautta 24. marraskuuta 2010.
Ljubov Burda
Ljubov Viktorovna Burda (, s. 11. huhtikuuta 1953 Voronež) on entinen neuvostoliittolainen telinevoimistelija ja olympiavoittaja.
Burda voitti 15-vuotiaana Méxicon 1968 olympialaisissa kultaa telinevoimistelun joukkuekilpailussa. Henkilökohtaisessa moniottelussa hän oli 25:s eikä selviytynyt telinefinaaleihin. Ljubljanan MM-kilpailuissa 1970 hän sai joukkuekilpailussa kultaa ja hypyssä pronssia. Münchenin 1972 olympialaisissa hän voitti joukkuekilpailussa kultaa. Moniottelussa hän sijoittui viidenneksi 75,775 pisteellä. Hypyssä hän oli neljäs 19,225 pisteellä ja permannolla viides 19,100 pisteellä.
Kuolonsyöjät
Amikus ja Alekto Carrow
Kirjan lopussa Alekto vaanii Harrya Korpinkynnen tornissa ja saatuaan Harryn kiinni hän kutsuu Voldemortin paikalle koskettamalla pimeän piirtoaan, mutta Luna Lovekiva tainnuttaa hänet. Amikus pelkää Lordi Voldemortin raivostuvan Alekton töppäilyistä ja päättää uhrata Tylypahkan oppilaita pimeyden lordille. Minerva McGarmiwa kuitenkin estää Amikusta ja tämä sylkee McGarmiwaa kasvoille. Tämän johdosta Harry tyrmää Amikusin kidutuskirouksella ja sen jälkeen McGarmiwa komennuttaa Amikusin ja vangitsee Carrowin sisarukset.
Orava (kunta)
Orava oli kunta Põlvamaalla, Virossa. Pinta-alaa kunnalla oli 175,6 neliökilometriä ja asukkaita 816 (5.11.2009). Oravan kunnanjohtajana toimi Ülo Plakso. Kunnan keskus oli nimeltään Orava.
Vuoden 2017 kuntauudistuksessa Orava sekä võrumaalaiset Võrun, Lasvan, Sõmerpalun ja Vastseliinan kunnat yhdistettiin uudeksi Võrun kunnaksi.
Koulut
Oravassa toimi yksi koulu, 1. syyskuuta 1997 avattu Orava Põhikool, jossa opetusta saa 102 oppilasta.
Kuolonsyöjät
Rodolfus Lestrange
Rodolfus Lestrange (engl. Rodolphus Lestrange) oli yksi pelättyjen kuolonsyöjien jäsenistä eli lordi Voldemortin vahva kannattaja. Myös hänen veljensä, Rabastan Lestrange on kuolonsyöjä. Rodolfuksen vaimo oli Bellatrix Lestrange, joka niin ikään kuuluu kuolonsyöjiin. Rodolfus oli myös yksi niistä kuolonsyöjistä, jotka kidutuskirouksella kiduttivat mielipuoliksi ja elinikäiseen sairaalahoitoon Neville Longbottomin vanhemmat, Alice ja Frank Longbottomin, jotka olivat menestyneitä Taikaministeriön auroreita. Rodolfus pakeni vaimonsa ja veljensä kanssa pahamaineisesta velho- ja noitavankilasta Azkabanista kirjassa Harry Potter ja Feeniksin kilta ja osallistui Salaperäisyyksien osaston taisteluun missä hän jahtasi Luna Lovekivaa, Ronia ja Ginnyä Avaruuskammioon. Rodolfus kuitenkin joutui veljensä kanssa uudelleen Azkabaniin taistelun jälkeen. Myöhemmin Rodolfus pakeni ja osallistui Seitsemän Potterin taisteluun, missä hän jahtasi Harryksi naamioituneita Tonksia ja Ronia, mutta Tonks sai langetettua Rodolfukseen kirouksen mistä tämä loukkaantui ja he pääsivät pakenemaan. Rodolfus myöhemmin osallistui Tylypahkan taisteluun, missä hänen vaimonsa Bellatrix sai surmansa. Rodolfus itse joutui Azkabaniin taistelun jälkeen.
Acacia Ridge
Acacia Ridge perustettiin toisen maailmansodan jälkeen. Sen asukasluku oli vuoden 2001 väestönlaskennan mukaan 6 648.
Aladobix
Aladobixin suomenkielinen nimi on peräisin aladobi-ruokalajista. Englanniksi hahmon nimi on Vitalstatistix.
Lasten laulukilpailu Karuselli
Lasten laulukilpailu Karuselli oli MTV3:n ohjelmistossa vuosina 1996–2000. Kyseessä oli alun perin alakouluikäisille ja myöhempinä vuosina (1999 ja 2000) myös teini-ikäisille tarkoitettu kilpailu. Televisiossa näytettiin vähintään semifinaalit ja finaalit, mutta muutamana vuonna myös alkukilpailut televisioitiin. Idealtaan ja rakenteeltaan Karuselli oli hyvin samantapainen kuin vuosina 1990–1995 esitetty Tenavatähti ja juontaja oli sama kuin Tenavatähdessä, Seppo Hovi, mutta tapahtumana se ei ollut läheskään yhtä suurellinen eikä televisio-ohjelmana läheskään yhtä suosittu kuin Tenavatähti. Osallistujia Karusellissa oli huomattavasti vähemmän kuin Tenavatähdessä, eivätkä sen menestyneet kilpailijat sanottavasti olleet Tenavatähden menestyneiden kilpailijoiden tavoin esillä julkisuudessa ohjelman ulkopuolella. Myös vastaavasti katsojaluvut jäivät Tenavatähden katsojalukuja huomattavasti pienemmiksi. Karusellin alkueristä ei myöskään televisioitu yhtä suurta osaa kuin Tenavatähden alkueristä. Säestävänä orkesterina toimi pitkän linjan tanssiorkesteri Finlanders. Auraviihde järjesti Karusellin myös 2002–2004, mutta sitä ei enää näytetty valtakunnallisessa televisiossa, vaan ainoastaan joillain paikallisilla televisiokanavilla. Vuonna 2008 Karuselli-kilpailua alettiin jälleen järjestää vuosittain.
Sunshine of Your Love
Eric Clapton sävelsi kappaleen kertosäkeen.
Ivo Cruz
Ivo Cruz (19. toukokuuta 1901 – 8. syyskuuta 1985 ) oli Brasiliassa syntynyt säveltäjä, jonka molemmat vanhemmat olivat portugalilaisia. Hän aloitti musiikinopintonsa Lissabonissa.
Ufologia
Ufologia ei ole kansainvälisen tiedeyhteisön tieteelliseksi hyväksymä tutkimusala. Alalla toimii sekä selkeästi tieteellisyyteen pyrkiviä tutkijoita että perustelemattomia näennäistieteellisiä väitteitä esittäviä kirjoittajia, ja kaikkea tältä väliltä.
UFO-raportit ja ufologia
thumb|340px|Sivu 2 USAn ilmavoimien kapteeni Henry S. Shieldsin raportista [[Teheranin UFO-tapauksesta 19. syyskuuta 1976]] UFO-havaintojen lisäksi ufologian alalla jotkut ovat kiinnostuneet aiheista kuten viljapeltoympyrät (engl. 'crop circles'), karjaan kohdistuneet teurastukset ja silpomiset, sieppaamiset ja ohjelmointi, Roswellin ufo-tapaus 1947 ja Majestic 12-asiakirjat.
Tamilit
Klassinen aikakausi
Klassinen aikakausi päättyi noin 300-luvulla kaḷvār-kansojen tunkeuduttua pohjoisesta alueelle. Näitä kuvaillaan tavallisesti barbaareiksi sekä ahdistaviksi ja tyrannimaisiksi hallitsijoiksi. Aikakautta kutsutaan usein tamilien pimeäksi ajaksi, joka päättyi keisarillisen Pallava-dynastian nousuun.
Sri Lankan tamilit
Historiallisista todisteista selviää, että Intian tamilien kuningaskunnat olivat läheisissä tekemisissä Sri Lankan asioiden kanssa jo hyvin varhain. Merkkejä tamilikauppiaista Anuradhapurassa on melko varhaiselta ajalta. Tamiliseikkailijat tutkivat saarta jo 75 eaa. 600-luvulta eteenpäin Tamil Nadun imperiumit näyttelivät merkittävää roolia Sri Lankassa ja tältä ajalta on konkreettisia todisteita tamiliasutuksesta saarella. Tamilisodat Sri Lankaa vastaan huipentuivat Chola-dynastian valloittaessa saaren 900-luvulla. Valtaa kesti 1000-luvun jälkipuoliskolle asti.
Nykyaika
Kun Intia itsenäistyi 1947 Madrasin presidiumista tuli Madrasin osavaltio käsittäen nykypäivän Tamil Nadun, Andhra Pradeshin rannikkoalueet, pohjoisen Keralan ja Karnatakan lounaisrannikon. Jälkeenpäin osavaltio jaettiin kielitieteellisten rajojen mukaan. States Reorganisation Actissa (”Osavaltioiden uudelleenjärjestelylaki”) vuonna 1956 Madrasin osavaltio menetti läntiset rannikkoalueensa. Bellaryn ja Etelä-Kanaran alueet liitettiin Mysoren osavaltioon. Kerala muodostettiin Malabarin alueesta ja entisistä Travancoren ja Cochinin ruhtinaskunnista. Vuonna 1968 Madrasin osavaltion nimeksi tuli Tamil Nadu.
Kalvolan kotiseutumuseo
Kotiseutumuseossa on esillä lainajyvästön kalusto täydellisenä. Aiheet on koottu omiin laareihinsa. Kivityöosasto havainnollistaa tekstein, valokuvin ja työkaluin kivityön eri vaiheet. Näyttely esittelee myös Kalvolan aiempien kirkkojen esineistöä. Koulunkäynnin historiaa Kalvolassa esitellään kouluosastolla.
Tamilit
Esittävät taiteet
Jyrkkänä vastakohtana pidättyväiselle ja älylliselle karnaattiselle musiikille, tamilien kansanmusiikki on elämäniloisempaa. Suosittuja muotoja ovat villup pattu, jota esitetään jousella (vil) ja naattupurapaattu, joka on folkloreen ja kansan historiaan liittyviä balladeja. 2000-luvun alun johtavia tamilien perinnemusiikin esittäjiä ovat Pushpuvanam Kuppuswamy ja hänen vaimonsa Anitha sekä Chandramukhi Chinnaponnu.
Kamppailulajit
Silambam nillaikalakkissa käytetään 1,6-metristä keppiä. Se kehitettiin matkustajille, jotta nämä pystyivät kävelysauvallaan puolustamaan itseään mahdollisia vihollisia vastaan. Sen tekniikat keskittyvät sauvankäyttöön niin ettei sen liike pysähdy sekä sauvan, jalkojen ja vartalon yhdenaikaiseen liikkeeseen. Varma kalaissa opetellaan iskemään vastustajan vartalon elintärkeisiin osiin käsin ja asein, maankombukkalaissa käytetään metallikärkistä peuransarvesta tehtyä asetta. Kalarippayattussa käytetään kaikkia kamppailumuotoja, mukaan lukien aseeton hyökkäys ja hyökkääminen puisilla ja metallisilla aseilla. Kalarippayattun perinne on vahvinta Keralassa.
Myynnin ja markkinoinnin ammattilaiset MMA
Jäsenistö
Myynnin ja markkinoinnin ammattilaiset MMA:n jäsenet toimivat pääosin B-to-B -kaupassa. Suurin osa jäsenistä on teollisuuden palveluksessa. Jäsenten koulutustausta vaihtelee, tyypillisimpiä ovat kaupallisen (esimerkiksi merkonomi, tradenomi ja ekonomi) tai teknisen (esimerkiksi insinööri) alan tutkinnot. Yrittäjäjäseniä on noin 1 000. Tyypillisellä yrittäjällä on oma edustusliike.
Kahdella kolmesta alalla toimivasta on kannustava palkkarakenne.
Ferratum
Ferratum Oyj (vuoteen 2014 JT Family Holding Oy ) ja sen tytäryhtiöt muodostavat Ferratum-konsernin (“Ferratum” tai “Konserni”), joka on kansainvälinen mobiilien rahoituspalvelujen tuottaja. Ferratum-konserni, jonka pääkonttori sijaitsee Helsingissä, aloitti toimintansa toukokuussa 2005 ja on laajentanut toimintaansa Euroopassa, Pohjois- ja Etelä-Amerikassa ja APAC-alueella. Ferratum toimii nykyään Euroopassa, Pohjois- ja Etelä-Amerikassa ja APAC-alueella. EU:n pankkitoimintalupa mahdollistaa sen toiminnan kaikissa EU-maissa.
Istat
Se perustettiin vuonna 1926 keräämään ja organisoimaan valtiolle tärkeitä tilastotietoja. Yksi sen tehtävistä on väestönlaskenta.
Avoin tie
Avoin tie: Kurkistuksia tulevaisuuteen on Esko Valtaojan vuonna 2004 kirjoittama yleistajuinen tiedekirja, joka jatkaa siitä mihin Valtaojan ensimmäinen kirja Kotona maailmankaikkeudessa jäi. Tässä toisessa kirjassaan Valtaoja pohtii vastausta Paul Gauguinin kolmanteen kysymykseen ”Mihin me menemme?”. Hän pohtii ihmiskunnan tulevaisuudennäkymiä.
The Rope Dancers
The Rope Dancers sai ensi-iltansa New Yorkin Broadwayn Cort-teatterissa 20. marraskuuta vuonna 1957. Cort-teatterista näytelmä siirtyi Henry Millerin teatteriin, jossa The Rope Dancersin ensimmäinen esitys oli 27. tammikuuta 1958. The Rope Dancersia esitettiin yhteensä 189 esitystä, ja sen viimeinen esitys oli 3. toukokuuta 1958. Broadwaylla näytelmän ohjaajana oli Peter Hall ja tuottajina Playwrights’ Company -teatteriyhtiö ja Gilbert Miller. The Rope Dancers sai kuusi Tony-ehdokkuutta vuonna 1958.
San Marinon kolme tornia
Kolmas torni
Vuonna 2006 lyödyssä kolikkosarjassa Montale oli kuvattuna 1 sentin kolikoissa.
Life Racing Engines
Life Racing Engines
Brabham esikarsiutui selvästi kauden kahdesta ensimmäisestä kilpailusta. Hän sai tarpeekseen Lifen auton ja moottorin kilpailukyvyttömyydestä ja irtisanoutui, ja tallin kuljettajana jatkoi italialainen Bruno Giacomelli, joka ei ollut ajanut F1-autolla seitsemään vuoteen. Kuljettajan vaihtuminen ei kuitenkaan parantanut tallin kilpailukykyä ja Life esikarsiutui selvästi myös muista kauden osakilpailuista. Lähimpänä varsinaiseen aika-ajoon selviytymistä Giacomelli oli Unkarissa, mutta hänen nopein aikansa oli sielläkin lähes 15 sekuntia toiseksi hitaimpaa autoa jäljessä.
Carl Lindbom
Ura
Kaudeksi 2012–2013 Lindbom siirtyi Tampereen Pyrintöön. Hän teki Korisliigan piste-ennätyksensä, 31 pistettä, 30. joulukuuta 2012 Lappeenrannan NMKY:tä vastaan. Pyrintö pelasi kauden aikana EuroChallengen alkulohkovaiheessa, sijoittui Korisliigassa viidenneksi ja voitti liigacupin. Kaudeksi 2013–2014 Lindbom teki pelaajasopimuksen Nilan Bisons Loimaan kanssa. Yhden pelikauden jälkeen hän siirtyi SM-sarjaan nousseeseen Helsinki Seagullsiin.
Savoy (ravintola)
Savoyn ravintolasali muistuttaa muodoltaan pitkänä ja kapeana rautatievaunua tai laivan salonkia. Alkuperäinen, funktionaalinen sisustus on säilytetty pääpiirteissään: vaneria, puuta, slammattua tiiltä. Ravintola tunnetaan myös lempinimillä Aallon talli, kirahvitalli ja elefanttitalli. Myöhemmin lempinimenä vilahtaa "Savo OY". Salin kadun puolella olevista ikkunoista avautuu näköala Esplanadin puistoon. Kerrosta alempana on juhlakerros. Erikoista Savoyssa vuonna 1937 olivat neljä pikahissiä sekä ilmanpuhdistuslaite, joka piti salin raikkaana sikarinsavusta.
Jääpallon SM-kilpailu 1912
Mestarijoukkue
HIFK:n mestarijoukkue: Birger Ehrnrooth, Anders Skogström, Axel Lund, Walter Sjöholm, Knut Lund, Raoul Winter, Viking Hulldén, Gabriel von Bonsdorff, Ivar Sundman, Walter Horn, Gunnar Mangström.
Imatran Urheilijat
Imatran Urheilijat on Imatralla toimiva urheilun yleisseura. Seura on perustettu vuonna 1930, ja se toimi alun perin nimellä Vuoksenniskan Urheilijat. Seuran lajivalikoiman muodostivat alkuvuosina voimistelu, paini, nyrkkeily, pesäpallo, yleisurheilu ja hiihto, minkä lisäksi seuran riveissä on vuosien saatossa ollut mahdollista harrastaa myös koripalloa, jääpalloa, jalkapalloa, luistelua, suunnistusta sekä pujottelua. 1970-luvulta alkaen seuran jaostojen jäsenmäärät kuitenkin kasvoivat niin voimakkaasti, että monet lajijaostot eriytyivät omiksi seuroikseen.
Gaeilgeoir
Gaeilgeoir-käsite lähes nykyisessä merkityksessään syntyi 1893, kun Douglas Hyde perusti Conradh na Gaeilge -järjestön edistämään iirin kieltä nimenomaan puhuttuna nykykielenä - aiemmat kieltä puolustaneet hankkeet olivat keskittyneet klassisen iirinkielisen runouden keräämiseen ja säilyttämiseen jälkipolville. Pitkään gaeilgeoirit yhdistettiinkin juuri tähän järjestöön ja sen jäsenistöön, mutta nykyään iirinkielisyysliikkeen järjestökenttä on selvästi laajempi.
Gaeilgeoir-käsitteen alakäsitteinä on pidettävä sellaisia ilmauksia kuin Fíor-Ghael ja lá breá.
Ljapunovin epäyhtälö
Tilastotieteessä Liapounovin epäyhtälö on erikoistapaus Hölderin epäyhtälöstä. Sen mukaan reaaliluvuille ja satunnaismuuttujan X odotusarvolle on voimassa
Toivo Suursoo
Pelaajaura
Suursoo siirtyi kotimaastaan pelaamaan Venäjälle Krylja Sovetovin joukkueeseen syksyllä 1993. Kolmen kauden jälkeen hän siirtyi Suomeen, jossa hän edusti Turun Palloseuraa kaksi kautta vuosina 1996–1998. Keväällä 1997 tuli SM-hopeaa. Tämän jälkeen peliura jatkui Ruotsin Elitserienissä ja AHL:ssä. Sittemmin hän on pelasi Venäjän, Tanskan, Valko-Venäjän, Latvian, Ruotsin, Ison-Britannian, Ranskan ja Norjan sarjoissa. Tanskan mestaruuden hän voitti Herning Blue Foxissa vuosina 2005 ja 2008 ja Latvian mestaruuden HK Riga 2000:n riveissä vuonna 2006. Pelaajauransa viimeisellä kaudella 2011–2012 Suursoo toimi Norjan toiseksi korkeimmalla sarjatasolla pelanneen Kongsvinger Knightsin pelaajana ja päävalmentajana.
QuakeNet
Erikoisuudet
QuakeNetissä ei ole nimimerkkipalvelua. Tämä tarkoittaa sitä, että nimimerkkiään ei voi rekisteröidä vaan se on kaikkien saatavilla heti sen vapauduttua. Mutta jos vaihdat oman nimimerkkisi QuakeNetin palvelun tai IRC-operaattorin nimimerkin kaltaiseksi, sinut poistetaan verkosta tai sinulle voidaan asettaa lyhyt pääsykielto verkkoon. QuakeNet tarkistaa aina verkkoon liityttäessä, onko koneella avonaisia välityspalvelimia. Tämä on varotoimi häirintäbotteja vastaan. QuakeNetiin ei pääse root-käyttäjätunnuksella, ja se rajoittaa yhdestä IP-osoitteesta tulevien yhteyksien määrän viiteen, jos käyttäjällä ei ole erikoisoikeuksia. Muutamien palveluntarjoajien kohdalla, joilta tulee suurin osa häiriköinnistä, on tämä rajoitus asetettu kahteen yhteyteen. Tämän voi ylittää hetkellisesti, mutta siitä saa helposti lyhyen pääsykiellon QuakeNetiin.
SKP:n Uudenmaan piirijärjestö
SKP:n Uudenmaan piirijärjestö on Suomen Kommunistisen Puolueen toimintaa Uudenmaan vaalipiirissä ohjaava järjestö, jonka piiritoimisto sijaitsee Helsingissä. Piirin puheenjohtaja on Jiri Mäntysalo ja vt. piirisihteeri Marko Korvela.
Historia
SKP:n Uudenmaan piirijärjestö perustettiin uudelleen vuonna 1964. Uudenmaan piiriä johti perustamisesta vuoteen 1986 Markus Kainulainen, joka oli 1960-luvulta lähtien yksi SKP:n opposition johtomiehiä ja sen jyrkimmän linjan edustaja. Lokakuussa 1985 SKP:n keskuskomitea erotti Uudenmaan ja muut oppositiopiirit puolueesta. Piirin 131 osastosta 112 ilmoitti loppuvuonna jatkavansa järjestössä ja 19 teki päätöksen eroamisesta. Kaikki piirin kaupunki- ja aluejärjestöt jäivät piirikomitean kannattajille. Uudenmaan piiri oli tämän jälkeen muodostamassa Suomen Kommunistista Puoluetta (yhtenäisyys) (SKPy) ja eronneet liittyivät SKP:n enemmistön muodostamaan SKP:n uusmaalaisten jäsenten piirijärjestöön.
David James
David Benjamin James (s. 1. elokuuta 1970 Welwyn) on englantilainen jalkapallomaalivahti. Hän on edustanut useita englantilaisseuroja, muun muassa Liverpoolia ja Portsmouthia.
Erika Isolauri
Työurallaan Isolauri oli Tampereen yliopistollisen sairaalan apulaislääkärinä (1980-1985), sitten apulaisopettajana Tampereen ja Turun yliopistoissa (1986-2000). Tänä aikana hän oli vierailevana tutkijana Ranskassa (Hôpital Saint-Lazare Inserm, 1987–1988) ja apulaisprofessorina Yhdysvalloissa (Cornell Medical College, NY, 1988), hoiti lastentautien profesuurin viransijaisuutta Tampereen yliopistossa (1993–1994) ja toimi Suomen Akatemian vanhempana tutkijana (1994–2009. Vuosina 2001-2004 lastentautien professorin viransijainen Turun yliopistossa, 2004-2005 Suomen Akatemian varttuneena tieteenharjoittajana. Turun yliopiston lastentautiopin professori ja Turun yliopistollisen keskussairaalan ylilääkäri vuodesta 2005.
Julkaisutoiminta
Isolaurille on myönnetty tutkimustyöstään monia tunnustuksia ja palkintoja. Tammikuussa 2016 hänelle myönnettiin Matti Äyräpään palkinto.
Arbi Barajev
Arbi Barajev toimi ensimmäisessä Tšetšenian sodassa 1994–1996 silloisen Itškerian tšetšeenitasavallan varapresidentin Zelimhan Jandarbijevin henkivartijana. Barajev oli tuolloin vain hieman yli kaksikymmentävuotias. Jandarbijevin rahoituksella Barajev muodosti myöhemmin šariapataljoonan, joka myöhemmin muutettiin "islamilaiseksi erikoisrykmentiksi."
Arbi Barajev oli merkittävä wahhabiitti, Saudi-Arabiasta peräisin olevan islam-tulkinnan kannattaja. Vuonna 1997 vaaleissa valittu presidentti Aslan Mashadov sääti asetuksen, jolla Barajevin rykmentti alistettiin Itškerian tšetšeenitasavallan sisäministeriölle. Barajev kieltäytyi ja tämä johti avoimeen välirikkoon presidentin kanssa. Rikollisuus ja kidnappaukset lisääntyivät päättyneen sodan jälkeen de facto itsenäistyneessä maassa ja Arbi Barajev oli yksi pahamaineisimmista kidnappaajista. Itškerian tšetšeenitasavallan varapääministeri Turpal-Ali Atgerijev syytti julkisesti Barajevia 1998 neljän televiestintäinsinöörin (kolme brittiä ja yksi uusiseelantilainen) kidnappaamisesta ja murhasta.
Ihmiskunnan 100 suurinta
Eri ryhmiä
Hartin listan sadasta henkilöstä kaksi (Kastilian kuningatar Isabella I ja Englannin kuningatar Elisabet I) on naisia. Eurooppalaisia listalla on 69, aasialaisia 18, yhdysvaltalaisia kahdeksan ja muiden alueiden edustajia viisi. Tiedemiehiä tai keksijöitä on mukaan päässyt 36 (oikeastaan 37, sillä Wilbur ja Orville Wright on laskettu yhdeksi henkilöksi), poliitikkoja tai sotapäällikköjä 31, filosofeja 14 ja uskonnollisia johtajia 11. Taiteilijoita tai kirjailijoita mukana on viisi tai kuusi (Shakespeare, Beethoven, Michelangelo, Bach ja Homeros, ensimmäisessä painoksessa lisäksi Picasso).